Kongresi dhe burgu i Guantanamos
Në një seancë dëgjimore në kongres, guvernatorja e Karolinës së Jugut kundërshtoi transferimin e të burgosurve të Guantanamos në shtetin e saj
Ndërsa i kanë mbetur vetëm tetë muaj në detyrë, Presidenti Barack Obama është ende duke u përpjekur të përmbushë premtimin e tij të fushatës për të mbyllur burgun amerikan në Gjirin e Guantanamos në Kubë. Të enjten, Nënkomisioni i Sigurisë Kombëtare i Dhomës së Përfqësuesve mbajti një seancë dëgjimore për të analizuar ndikimin që transferimi i të burgosurve do të kishte në komunitetet lokale në Shtetet e Bashkuara. Guvernatorja e Karolinës së Jugut, Nikki Haley i tha panelit se presidenti dhe zyrtarë të tjerë federalë nuk e kanë informuar atë për planet e tyre për vendosjen e disa të burgosurve në shtetin e saj, dhe ajo do të bëjë gjithçka që është e mundur për të ndalur ardhjen e të burgosurve në shtetin e saj. Korrespondentja e Zërit të Amerikës Cindy Saine ndoqi seancën në kongres. Në kulmin e tij, burgu i Guantanamos kishte afërsisht 800 të burgosur. Tani, ka vetëm 80, dhe Presidenti Obama do të donte që ata të transferoheshin në mënyrë që ta mbyllte këtë qendër burgimi. Por Kongresi vazhdimisht ka miratuar ligje për të mos lejuar presidentin të transferojë të burgosurit në burgje amerikane brenda Shteteve të Bashkuara, dhe ligjvënësi Scott Perry dëshiron që kjo përpjekje të vazhdojë: Ligjvënësi Perry ka ftuar në diskutim guvernatoren e Karolinës së Jugut, Nikki Haley, e cila është shprehur hapur kundër transferimit të burgosurve të Guantanamos në një qendër ndalimi afër Çarlstonit. Ajo thotë se shteti i saj ka kaluar mjaft situata të vështira me masakrën e vitit të kaluar në një kishë të Çarlstonit të kryer nga i dyshuari për vrasje Dylann Roof. thotë guvernatorja Haley Ligjvënësit demokratë kundërshtuan komentet e zonjës Haley mbi vrasësin Dylan Roof, duke thënë se ai është “terrorist vendas”. Ligjvënësi demokrat Bennie Thompson pati këtë shkëmbim me guvernatoren Haley: Guernatorja Haley tha se ajo do të bëjë gjithçka për të mos lejuar transferimin e të burgosurve në shtetin e saj, dhe shumica e ligjvënësve republikanë në panel thanë se ata do të përpiqen për të mbajtur të burgosurit aty ku janë tani, në burgun e Guantanamos.